चिरै दी गल्ल ऐ इक ग्रां च इक ब्राह्मण ते ब्राह्मणी इक झोंपड़ुऐ च रौंह्‌दे हे। ब्राह्मण रोज लोकें दै घरैं जंदा हा ते खाने गित्तै किस मंगियै लेई औंदा हा। हर माह्‌नू ब्राह्मणै गी भिक्षा दिंदा हा। जिस लै जिनस-पतच्तर ओदै कच्छ बड़ी होई जंदी ही तां ओ परती घरे गी आई जंदा। घर औंदे गै अपनी गंढ-गुथली पंतैनियै गी सौंपी दिंदा हा। जिस लै ओदे चा जिनस-पत्तर कढदी तां उन्नी गै जिनस निकलदी जेदै कन्नै दौन्नी दा गजारा गै होंदा। उस्स ब्राह्मणें गी ए दिक्खियें बड़ा दुख होंदा जे आऊं सारे फिरना, सारे लोक मिकी खु’ल्ली जिनस दिंदे न मेरे भाग गै माड़े, जिनस पता नी झोला खाईंदा आं के। ओ बड़ा तंग पेइया ब्रह्मणी गी आखेआ, चल इस ग्रां गी छोड़ियै कुसै होर चलचें।